Müqəddəs Məryəm Ana kilsəsi (Nic)

Müqəddəs Məryəm Ana Bulun Kilsəsi (, ) — Qəbələ rayonunun Nic qəsəbəsində, kəndin yuxarı () məhəlləsində yerləşən tarixi abidə.

 Xüsusiyyəti 
Qəsəbənin ən böyük və yeganə qübbəli dini abidəsi olan kərpicdən tikilmiş ziyarətgahın (xarici ölçüləri: 25.73 x 13.74 metr) qərb və cənub fasadlarına açılan iki girişi, səkkizbucaqlı günbəzi və ikimərtəbəli hörgüləri var.

 Tarixi 
Cənub girişinin timpanumuna həkk olunmuş, 2020-ci ildəki bərpaya qədər mövcud olmuş bir yazıya görə, 1890-cı illərə aiddir və öncəki adı "Müqəddəs Bakirə Kilsəsi" () olmuşdur: "1890-cı ildə Nic kəndinin Yuxarı Müqəddəs Bakirə Kilsəsinin inşasına yerli xalqın ianələri ilə başlandı. 189..." ()

 Din xadimləri 
Erməni Qriqorian kilsəsinin arxivlərinə əsasən, kilsədəki bəzi udi əsilli keşişlər siyahıya alınmışdır:

 Xaçatur Ter-Hovhannes oğlu Martirosyants (d. 1794, Calut monastırında dini xidmətə qəbul edilməsi 1832, kilsədə xidmət illəri 1832-1857) və Hovhannes Martiros oğlu Şirvanyants (d. 1801, xidmətə qəbul edilməsi 1832)
 Avaq Ter-Xaçatur oğlu (1857-1860)
 Avetis Ter-Xaçatur oğlu (1861-1864) və Melkum Ter-Hovhannes oğlu Şirvanyants (1864-cü ilədək Avetis ilə birlikdə)
 Melkum Ter-Hovhannes oğlu Şirvanyants (1868) və Hovhannes Koliyants 
 Zərrab kəndindən Astvatzatur Arzuman oğlu Simeonyants (1872)
 Qalust Stepanyan Palçyants (dini xidmətə qəbul edilməsi 1876, Ağbat monastırı, 1908-ci ilədək)
 Mkrtç Şirvanyants (1890-cı ildən Qalust ilə birlikdə, 1898-ci ildə oğlu Meliksedek ilə dəyişdirilməsi üçün iş qaldırıldı)
 Arşak Arzuman oğlu Palçyants (d. 1867, dini xidmətə qəbulu 1892, kilsədə xidmət illəri 1892-1899)
 Böyük Söyüdlü kəndindən Arşak Ter-Nerses oğlu Ter-Hovhannisyants 1915-ci ildə kilsədə xidmət üçün namizəd kimi irəli sürüldü.

 Bərpası 
Kilsə 2020-ci ilin noyabrında Heydər Əliyev Fondu tərəfindən bərpa edilmişdir.

 İstinadlar 

Kateqoriya:Qəbələ rayonunun abidələri
Kateqoriya:Qəbələnin görməli yerləri
Kateqoriya:Udinlər
Kateqoriya:Alban-Udi kilsəsi
Kateqoriya:1890-cı ildə tamamlanmış kilsələr
Kateqoriya:XIX əsrdə Azərbaycanda yarananlar
Kateqoriya:Azərbaycandakı erməni kilsələri